**SUGLASNOST KOJOM SE PRIHVAĆA / NE PRIHVAĆA**

**OPERACIJA U SVRHU ODSTRNJENJE MIOMA**

Ime i prezime pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum rođenja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa stanovanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MBO:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime, srodstvo, zakonskog zastupnika, odnosno skrbnika za pacijente koji nisu pri svijesti, za pacijente s težom duševnom smetnjom te za poslovno nesposobnog ili maloljetnog pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OPERACIJE U SVRHU ODSTRANJIVANJA MIOMA**

**Poštovana,**

Na prethodnim pregledima su kod Vas dijagnosticirani miomi koje je potrebno operacijski odstraniti. Prije operacijskog zahvata liječnik će s Vama razgovarati o nužnosti i načinu provođenja planiranog zahvata. Potrebno Vas je upoznati sa tipičnim rizicima i mogućim posljedicama operacije kako biste se mogli odlučiti i dati svoj pristanak za operacijski zahvat.

Ovaj tekst bi Vam trebao pomoći u pripremi za razgovor sa liječnikom.

**Što su miomi?**

Miomi su dobroćudne izrasline mišićja, koje se nalaze u maternici mnogih žena. Njihov rast potiču spolni hormoni. Zbog toga miomi nakon razdoblja promjene gotovo uopće ne rastu, većinom se smanjuju, ukoliko se ne provodi hormonska terapija. Često se u maternici nalazi više mioma. Mogu se nalaziti neposredno ispod sluznice, u mišićju ili neposredno ispod potrbušnice. Ponekada su peteljkom pričvršćeni za maternicu.

**Kakvo je djelovanje mioma?**

U mnogim slučajevima miomi nemaju negativnog djelovanja. Međutim mogu izazivati i mnogobrojne poteškoće kao što su krvarenja koja mogu dovesti do slabokrvnosti .

K tome mogu nastati bolovi (za vrijeme menstruacijskog krvarenja, u donjem dijelu trbuha, u križima) ili osjećaj pritiska u donjem dijelu trbuha. Do vrlo jakih bolova dolazi kada miom nije dovoljno prokrvljen npr. ako se uvrne oko svoje peteljke. Miomi bogu biti uzrokom poremećaja zanošenja. Također udio loših trudnoća ili prijevremenih poroda može biti povišen u žena sa miomima. Veliki miomi mogu utjecati na funkciju susjednih organa: npr. pritiskom na mokraćovod izazvati zastoj u odlaženju mokraće iz bubrega što može imati za život opasne posljedice.

DOBROBIT- RAZLOG VRŠENJA POSTUPKA

U ovisnosti o nalazu, životnoj dobi i daljnjim životnim planovima moguće je liječenje **lijekovima**, **operacijsko odstranjenje** mioma **histeroskopski** (instrumentom unutar šupljine maternice), **laparoskopski** (kroz male otvore na trbušnoj stjenci) ili operacijskim rezom kroz trbuh (**laparotomijski**) odnosno **kombinirano liječenje** lijekovima i operacijom.

U Vašem slučaju liječnik se odlučuje za operaciju. Ako je kod Vas predviđena histeroskopija, liječnik Vas posebno informira o provođenju i specifičnim komplikacijama zahvata. U svrhu pripreme moguća je potreba za uzimanjem lijekova kako bi se ublažili bolovi i smanjila veličina mioma. Lijekovima se mijenja hormonski status.

**Kako se izvodi operacija?**

Prije zahvata se isprazni mokraćni mjehur postavljanjem katetera u mokraćni mjehur. Kateter ostaje u mokraćnom mjehuru još nekoliko sati ili dana nakon operacije. Sama operacija slijedi u općoj ili regionalnoj anesteziji (spinalna/periduralna anestezija), o pojedinostima i specifičnim rizicima bit ćete posebno informirani. Operacijska metoda se prilagođava položaju, veličini i rasprostranjenosti mioma. U oba postupka liječnik odstranjuje miome iz tkiva maternice i pri tome pokušava koliko je to moguće sačuvati funkcijsku sposobnost maternice. Ako su miomi jako veliki ili su nepovoljno smješteni njihovo odstranjivanje ponekad nije moguće. Kod završenog obiteljskog planiranja ili ako ne postoji želja za potomstvom a u ranije opisanim slučajevima smisleno je u svrhu konačnog izlječenja odstranjivanje cijele maternice. Ukoliko je kod Vas ovakva situacija predvidiva, liječnik će s Vama o tome razgovarati.

**Laparoskopija**

Za izvođenje laparoskopije potrebno je ponajprije u trbušnu šupljinu uvesti nekoliko litara ugljičnog dioksida (plin), kako bi se osigurala što je moguće bolja vidljivost. Ugljični dioksid se uvodi ili putem tanke specijalne igle ili preko uvodne cijevi (služi za uvođenje optičkog instrumenta - laparoskopa) koja se pogura do u trbušnu šupljinu kroz mali rez od oko 1 cm duljine – većinom na rubu pupka. Dodatni mali rezovi, koji su u pravilu smješteni na rubu stidnih dlaka, služe za uvođenje operacijskih instrumenata (npr. male škare, petlja visoke frekvencije)

**Laparotomija (operacijski rez na trbuhu)**

Kod vrlo velikih ili nepovoljno smještenih mioma potreban je pristup kroz operacijski rez na trbuhu. Pri tome se trbušni prostor otvara poprečnim rezom smještenim na granici stidnih dlaka ili rjeđe uzdužnim rezom od stidnih dlaka do pupka .

Kod iznenađujućih nalaza (npr. neočekivano velikih mioma, iznenađujuće nepovoljan smještaj mioma) ili smetnji (npr. jače krvarenje, priraslice), koji u trenutku postavljanja dijagnoze nisu bili predvidivi, može se dogoditi da je planirani zahvat potrebno izmijeniti (npr. prelazak sa laparoskopskog zahvata na laparotomijski) ili proširiti (npr. odstranjivanje maternice kod jakog nezaustavljivog krvarenja usprkos postojeće želje za potomstvom). Ako nema drugačijeg izbora i operaciju nije moguće prekinuti radi novog informacijskog razgovora moramo dobiti Vaš pristanak i za opisani eventualni prošireni ili izmijenjeni operacijski zahvat.

RIZICI KOD POSTUPKA

**Niti jedan liječnički zahvat nije bez rizika!**

Usprkos najvećoj pažnji može tijekom i nakon operacije u pojedinim slučajevima doći do smetnji koje se većinom odmah prepoznaju i gotovo ih je u pravilu moguće ukloniti. Za navesti su:

**Tijekom zahvata:**

**-ozljede susjednih organa** (npr. mokraćovod, mokraćni mjehur, crijevo, živci), koje npr. mogu dovesti do smetnji mokrenja, ili poremećaja crijevne funkcije (paraliza crijeva), a u pojedinačnom slučaju zahtijevaju ponovne operacijske zahvate. Rizik je povišen kod neuobičajenih anatomskih odnosa, jako velikih mioma i kod priraslica.

**-rijetko obilnija krvarenja**, koje je većinom moguće odmah prepoznati i zaustaviti. Ponekad je potrebno davanje krvi ili krvnih preparata. Pri tome u vrlo rijetkim slučajevima može doći do prijenosa infekcija npr. virusima hepatitisa (čija je posljedica upalna jetrena bolest – žutica) ili ekstremno rijetko infekcija virusom HIV-a (kasna posljedica AIDS).

**-Ekstremno rijetko** posljedice pritiska živaca i mekih tkiva zbog određenog položaja za vrijeme operacijskog zahvata: međutim većinom se unutar nekoliko tjedana povlače i izuzetno rijetko ostavljaju trajne poteškoće ili ožiljke. To vrijedi i za oštećenja kože dezinfekcijskim sredstvima ili električnom strujom.

**Nakon operacijskog zahvata:**

**-naknadna krvarenja**, koja mogu nastupiti i više dana nakon zahvata te mogu zahtijevati novi operacijski zahvat ili transfuziju krvi;

**-poremećaji zacjeljivanja rane** (npr. zbog nastanka krvnih ugrušaka – hematoma, infekcije rane) i njihove posljedice, npr. nezacjeljivanje ili kozmetski i funkcijski nezadovoljavajući ožiljak ili bolan ožiljak te debeli ožiljak – keloid, koji nastaje zbog prirođene sklonosti stvaranju keloida – debelih ožiljaka – svi navedeni poremećaji cijeljenja mogu zahtijevati ponovni operacijski zahvat

**-rijetko** **upale jajovoda i mokraćnog mjehura** – moguće i više dan nakon operacijskog zahvata. Liječenjem antibioticima infekcije se uspješno izliječe; samo **rijetko** moguće je da infekcija izazove gubitak prohodnosti jajovoda i na taj način bude uzrokom neplodnosti;

**-upale u trbušnoj šupljini** sa stvaranjem nakupina gnoja; u tome slučaju su potrebne daljnje mjere;

**-zapletaj crijeva** kao posljedica paralize crijeva ili priraslica – također i unutar nekoliko godina nakon operacijskog zahvata. U tome slučaju moguća je potreba za novim operacijskim zahvatom;

**-stvaranje krvnih ugrušaka (tromboza)** i začepljivanje krvnih žila (npr. u plućima) doteklima krvnim ugrušcima (npr. plućna embolija). Pri tome može doći do stanja opasnih po život i oštećenja organa kao posljedica nedostatne prokrvljenosti. Rizik je povišen kod dužeg ležanja u krevetu;

**-kožni otoci** (kao posljedica ostataka ugljičnog dioksida nakon laparoskopije) kao i bolovi u ramenima, vratu i trbušni bolovi, koji traju kratko i većinom prolaze sami od sebe;

**-u iznimnim slučajevima** **stvaranje fistula** (nenormalni spojevi između organa), koje mogu zahtijevati ponovni operacijski zahvat.

**Kakvi su izgledi za uspjeh?**

Sa operacijskim zahvatom u pravilu je moguće u potpunosti odstraniti miome. Međutim, moguć je i ponovni rast mioma (recidivi) koji zahtijeva ponovno liječenje. Kolika je vjerojatnost za trudnoću nakon operacijskog zahvata odstranjivanja mioma ovisi o individualnim okolnostima.

**Na što je potrebno paziti nakon operacije?**

-Molimo u slučaju **bolova u trbuhu, povišene tjelesne temperature (vrućice), obilnijeg krvarenja ili drugih poteškoća** odmah se javiti svome liječniku!

-U početku je zabranjen spolni odnos!

-Izbjegavajte pothlađivanje i pretople kupke!

ZAMJENSKI POSTUPCI

Klasično otvaranje trbuha (laparotomija), laparoskopija, te eventualno histeroskopija.

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak **prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak

**ne prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i faksimil odgovornog doktora

medicine za obavljanje postupka \_\_\_\_\_\_\_\_\_\_\_\_\_\_\_\_\_\_\_\_\_ Našice, dana \_\_\_\_\_\_\_\_\_\_\_.